Loksa Linnavolikogule ....... 01.2020 nr .....

**Otsuse eelnõu edastamine**

Edastame Loksa Linnavolikogu otsuse eelnõu „Harju maakonna arengustrateegia 2035+ Loksa tegevuskava uuendamine, üle omavalitsuse piire ulatuva mõjuga objektide nimekirja kinnitamine”

ALGATAJA: Loksa Linnavalitsus

TÜÜP: otsus

ALUS: riigihalduse ministri 30.04.2019 määrus nr 1.1-1/22

ETTEKANDJA: abilinnapea

Värner Lootsmann

linnapea

Lisad:

1. Seletuskiri Loksa Linnavolikogu otsuse eelnõu „Harju maakonna arengustrateegia 2035+ Loksa tegevuskava uuendamine, üle omavalitsuse piire ulatuva mõjuga objektide nimekirja kinnitamine”

2. Loksa Linnavolikogu otsuse eelnõu „Harju maakonna arengustrateegia 2035+ Loksa tegevuskava uuendamine, üle omavalitsuse piire ulatuva mõjuga objektide nimekirja kinnitamine”

**Seletuskiri Loksa Linnavolikogu otsuse eelnõu „Harju maakonna arengustrateegia 2035+ Loksa tegevuskava uuendamine, üle omavalitsuse piire ulatuva mõjuga objektide nimekirja kinnitamine”**

Harju maakonna arengustrateegia 2035+ jõustus 21.02.2019 ning tegevuskava 2019-2022 kinnitati Harjumaa Omavalitsuste Liidu juhatuse 14.08.2019 otsusega nr 16. Harju maakonna arengustrateegia tegevuskava koostatakse neljaks aastaks ning vaadatakse üle ja uuendatakse iga-aastaselt.

Tegevuskavas on 5 alajaotust – sotsiaalne taristu, tehniline taristu, majandus/ettevõtlus, keskkond ja turism. Kohalik omavalitsus vaatab tegevuskava üle igal aastal, vajadusel korrigeerib ja esitab muudetud tegevuskava HOL-i juhatusele veebruari lõpuks.

MATA toetusmeetme raames saavad kohalikud omavalitsused esitada üle enda omavalitsuse piire ulatuva mõjuga tegevuse või objekti aastas, erandina saab Rahandusministeeriumi ettepanekul esitada uude taotlusvooru kaheks järgnevaks aastaks korraga kaks objekti. Loksa linn esitab 2020.aasta taotlusvooru Loksa bussiterminali ja 2021. aasta taotlusvooru Loksa Gümnaasiumi.

Andres Kaskla

andres.kaskla@loksa.ee 6031253

abilinnapea

Esitaja: Loksa Linnavalitsus

.2020 nr 1-9/



LOKSA LINNAVOLIKOGU

**O T S U S**

Loksa linn ..... veebruar 2020 nr ....

**Harju maakonna arengustrateegia 2035+**

**Loksa tegevuskava uuendamine,**

**üle omavalitsuse piire ulatuva mõjuga**

**objektide nimekirja kinnitamine**

Võttes aluseks riigihalduse ministri 30.04.2019 määruse nr 1.1-1/22 „Maakondade arengustrateegiate elluviimise toetusmeede“, Harjumaa Omavalitsuste Liidu 21.01.2020 kirja nr 9-1/4-1 „Harju maakonna arengustrateegia 2035+ tegevuskava uuendamine ja maakondade arengustrateegiate elluviimise toetusmeetme (MATA) projektide esitamine“ (registreeritud Loksa Linnavalitsuses 22.01.2020 nr 13-10/112 all), Loksa Linnavolikogu

**o t s u s t a b:**

1. Kinnitada Harju maakonna arengustrateegia 2035+ tegevuskavasse Loksa linna tegevuskava (Lisa 1).
2. Kinnitada Harju maakonna arengustrateegia elluviimise toetusmeetme (MATA) tegevuskavasse Loksa linna omavalitsuse piire ulatuva mõjuga objektide nimekiri

(Lisa 2).

1. Otsus jõustub teatavakstegemisel.
2. Loksa Linnakantseleil avalikustada otsus Loksa linna põhimääruse § 9 lõikes 1 sätestatud korras.
3. Otsuse peale võib esitada Loksa Linnavolikogule 30 päeva jooksul vaide haldusmenetluse seaduses sätestatud korras, arvates otsuse teadasaamise päevast või päevast, mil oleks pidanud otsusest teada saama või kaebuse Tallinna Halduskohtule halduskohtumenetluse seadustikus sätestatud tähtaegadel ja korras

*/allkirjastatud digitaalselt/*

Rein Heina

volikogu esimees

KINNITATUD

Loksa Linnavolikogu xx.02.2020 otsusega nr x

LISA 1

*Arengustrateegia 2035+ Lisa 1 VORM* LOKSA LINN

**SOTSIAALNE TARISTU**

prioriteetsuse järjekorras, mille alla kuuluvad järgmised teemad: haridus, kultuur, noorsootöö, sport, sotsiaalhoolekanne, tervishoid, turvalisus ja avalik kord

|  |  |  |  |
| --- | --- | --- | --- |
| Jrk | Objekt  | Orienteeruv maksumus EUR | Võimalikud finantseerimisallikad |
| 1. | Loksa Gümnaasiumi rekonstrueerimine(sh võimla ja ujula) | 2 200 000 | KOV, riik, toetusmeetmed |
| 2. | Loksa staadioni rekonstrueerimine, ehitusprojekt olemas | 1 600 000 | KOV, riik, toetusmeetmed |
| 3. | Loksa Kultuurikeskuse rekonstrueerimise jätkamine, projekt olemas | 1 400 000 | KOV, riik, toetusmeetmed |
| 4. | Loksa laululava ehitamine, ehitusprojekt olemas |  480 000 | KOV, riik, toetusmeetmed |

**TEHNILINE TARISTU**

 prioriteetsuse järjekorras, mille alla kuuluvad järgmised teemad: infosüsteemid, ühistransport, elektri- ja soojavarustus, teedevõrk, sadamad, lennuväljad

|  |  |  |  |
| --- | --- | --- | --- |
| Jrk | Objekt  | Orienteeruv maksumus EUR | Võimalikud finantseerimisallikad |
| 1. | Posti tänava rekonstrueerimine, kergliiklustee ja tänavavalgustuse rajamine | 420 000 | KOV, riik, toetusmeetmed |
| 2. | Loksa linna tänavavalgustuse süsteemide rekonstrueerimine | 450 000 | KOV, riik, toetusmeetmed |
| 3. | Jalakäijate silla (Tallinna 32) ehitus, ehitusprojekt olemas ja Männi ning Mere tänavate jalakäijate sildade remont  | 290 000 | KOV , riik, toetusmeetmed |

**MAJANDUS/ETTEVÕTLUS**

prioriteetsuse järjekorras, mille alla kuuluvad järgmised teemad: asustuse suunamine, majanduse areng ja ettevõtlus, põllumajandus, metsamajandus

|  |  |  |  |
| --- | --- | --- | --- |
| Jrk | Objekt | Orienteeruv maksumus EUR | Võimalikud finantseerimisallikad |
| 1. | Mere tänava pikenduse rajamine kuni Tallinna tänavani, ühendamiseks Posti tänavaga. Autosilla ehitamine üle Valgejõe | 2 100 000 | KOV, riik, toetusmeetmed |
| 2. | Nõmme linnaosas, Mere 7a kinnistul detailplaneeringu koostamine | 85 000 | KOV, riik, toetusmeetmed |
| 3 | Loksa savikarjääride arendamine puhke- ja ettevõtlusalaks | 240 000  | KOV, riik, toetusmeetmed |

**KESKKOND**

 prioriteetsuse järjekorras, mille alla kuuluvad järgmised teemad: jäätmemajandus, looduskaitse, vesi, välisõhk, muinsuskaitse

|  |  |  |  |
| --- | --- | --- | --- |
| Jrk | Objektid  | Orienteeruv maksumus EUR | Võimalikud finantseerimisallikad |
| 1. | Loksa bussiterminali renoveerimine – Muinsuskaitseametiga kooskõlastatud ehitusprojekt olemas | 370 000 | KOV, riik, toetusmeetmed |
| 2. | Linna ÜVK II järk, projekteerimine , ehitus | 2 500 000 | KOV, riik, toetusmeetmed |
| 3. | Sadevee süsteemide rekonstrueerimine | 365 000 | KOV, riik, toetusmeetmed |

**TURISM**

 prioriteetsuse järjekorras, mille alla kuuluvad järgmised teemad: piirkonna turundamine, teenuste arendamine, jätkusuutlikkuse tagamine

|  |  |  |  |
| --- | --- | --- | --- |
| Jrk | Objekt | Orienteeruv maksumus EUR | Võimalikud finantseerimisallikad |
| 1. | Loksa ranna-ala detailplaneeringu koostamine | 70 000 | KOV, riik, toetusmeetmed |
| 2. | Supelranna teenindushoone rajamine | 500 000 | KOV, riik, toetusmeetmed |
| 3. | Kalevlaste Maleva mälestusmärgi püstitamine ja olemasolevate mälestusmärkide renoveerimine ning korrastamine | 90 000 | KOV, riik, toetusmeetmed |

KINNITATUD

Loksa Linnavolikogu xx.02.2020 otsusega nr x

LISA 2

**Harju maakonna arengustrateegia 2035+ raames aastateks 2020-2023 Loksa linna omavalitsuse piire ulatuva mõjuga objektide nimekiri**

**Tegevuskavasse esitatav tegevus 2020. aastal**

|  |  |
| --- | --- |
| Esitaja  | **Loksa Linnavalitsus** |
| Tegevuse elluviija | Loksa Linnavalitsus |
| Partnerid |  |
| Tegevuse nimetus | **Loksa bussiterminali rekonstrueerimine** |
| Tegevuse kirjeldus, eesmärk ja tehtavad tööd  | Loksa bussijaam on vaja võtta taaskasutusele bussiterminalina, nõutele vastava ruumilahenduse, kaasaegsete insenertehniliste kommunikatsioonide, reisijatele turvalise ja mugava keskkonnaga. Otseseks eesmärgiks on linnasüdames paikneva ajaloolise Loksa autobussijaama (valmis 1939.aastal, tunnistatud 15.10.2014 kultuurimälestiseks, ministri käskkirjaga nr 254) hoone rekonstrueerimine elanikkonda rahuldava kaasaegse ühistranspordi korraldamiseks ja arendamiseks, sealhulgas täiendavate bussiühenduste avamiseks erinevate piirkondadega Eestis ja välismaal. Hoone rekonstrueerimise põhiprojekt on olemas. Projekti koostas Projektgrupp Rosenberg OÜ. Tegevuse käigus:-taastatakse bussijaama ruumid esialgse planeeringu järgi;-taastatakse endisel kujul hoone välispiirded ja -konstruktsioonid (restaureeritakse välisseinad, aknad, uksed, garaaživäravad, hoonele iseloomulikud fassaadielemendid, proteesitakse katuse- ja vahelaekonstruktsioonid, paigaldatakse uus valtsplekist katusekate);-sisustatakse ruumid;-ehitatakse välja avalik tualettruum;-välja paigaldatakse uued istepingid ja prügiurnid. Uuendatakse ja täiendatakse peatuskohtadel välisvalgustust, sh paigaldatakse valgustus ooteplatvormi katuse alla, mis hetkel on valgustamata;-hoone läheduses olevates parklates märgitakse ära kohad, kuhu võivad parkida oma sõiduki inimesed, kes soovivad bussiga reisi jätkata. |
| KOV puhul seos kehtiva KOV arengukava ja eelarvestrateegiaga | Loksa linna arengukava aastani 2023[https://www.riigiteataja.ee/aktilisa/4151/0201/9009/arengukava\_aastani%202023.pdf#](https://www.riigiteataja.ee/aktilisa/4151/0201/9009/arengukava_aastani%202023.pdf) lk 27 (turismi arengueeldus- olemas bussiühendus Peterburiga), lk 29 (6.1 Teed, tänavad, transport), lk 64 (3.1 Loksa linna kavandatavad investeeringuobjektid aastateks 2019-2023), lk 73 tabel 16 punkt 5 Loksa bussiterminali hoone ja ruumide rekonstrueerimine 2021-2022)  |
| Tegevuse panus Harju maakonna arengu-strateegia 2035+ eesmärkide ja näitajate saavutamisse | <http://hol.ee/docs/file/harju%20strat%20muudetud%2025_11_18.pdf>Lk 37 Strateegia2.3 KVALITEETNE ELUKESKKONDKvaliteetse elukeskkonna keskmes on eelkõige elanikele suunatud avalikud teenused, mis toetavad tervena elamist ja õnnelikku elu. Kvaliteetne elukeskkond avalike teenuste kontekstis tähendab kombinatsiooni teenuse kättesaadavusest, teenuse kvaliteedist ja hinnast. Igal teenusel on oma tagamaa, mis eeldab teatud elanike hulka kindlas asustusüksuses…Teenuste ja töökohtade kättesaadavusel mängib üha olulisemat rolli ühistranspordi parem korraldamine,… |
| Ajakava | Projekti algus: 01.06.2020- lõpp 31.12.2021 |
| Tegevuse maksumus | 370 000 EUR |
| Võimalikud rahastusallikad | toetusmeetmed, Loksa linna eelarve, riigieelarve, |

Harju maakonna arengustrateegia 2035+ tegevuskava 2020-2023

**Tegevuskavasse esitatav tegevus 2021. aastal**

|  |  |
| --- | --- |
| Esitaja  | Loksa Linnavalitsus |
| Tegevuse elluviija | Loksa Linnavalitsus |
| Partnerid |  |
| Tegevuse nimetus | Loksa Gümnaasiumi renoveerimine |
| Tegevuse kirjeldus, eesmärk ja tehtavad tööd  | Loksa Gümnaasiumi kompleksis on 5 hoonet – algkoolihoone (kasutuses aastast 1928), 2-kordne keskkoolihoone (1956), 4-kordne koolihoone (1967), võimla (1978) ja ujula (2008). Hooned paiknevad kesklinnas.Loksa Gümnaasiumis õpivad Loksa linna, Tallinna linna, Kuusalu valla, Haljala valla ja Vinni valla õpilased, kooli spordirajatised on kõigi Loksa kandi elanike ja Loksal viibijate kasutuses. Eesmärgiks on korrastada hoonete fassaadid ja küttesüsteemid, millega tagataks kooli majandamiskulude vähenemine ja õpiruumide sisekliima paranemine. See on võimalik hoonete välispiirete soojustamise ja amortiseerunud keskkütte süsteemide renoveerimise teel. Koolikompleksi kuuluvate hoonete fassaadide remont on ühtlasi oluline ka kesklinna avaliku ruumi korrastamise seisukohalt.Käesoleva taotluse raames on plaanis remontida 2. kordse koolihoone fassaad ja uuendada küttesüsteem ning soojustada võimla fassaad ja osaliselt uuendada võimla küttesüsteem. |
| KOV puhul seos kehtiva KOV arengukava ja eelarvestrateegiaga | [https://www.riigiteataja.ee/aktilisa/4151/0201/9009/arengukava\_aastani%202023.pdf#](https://www.riigiteataja.ee/aktilisa/4151/0201/9009/arengukava_aastani%202023.pdf) lk 38 (Eesmärk: rekonstrueerida Loksa Gümnaasiumi hooned ja kaasajastada nende õppetehniline baas), lk 64 (3.1 Linna kavandatavad investeeringuobjektid aastateks 2019-2023, gümnaasiumi hoonete rekonstrueerimise jätkamine), lk 73 tabel 16 punkt 1 (Loksa Gümnaasiumi hoonete rekonstrueerimine) |
| Tegevuse panus Harju maakonna arengu-strateegia 2035+ eesmärkide ja näitajate saavutamisse | <http://hol.ee/docs/file/harju%20strat%20muudetud%2025_11_18.pdf>Lk 37 Strateegia2.3 KVALITEETNE ELUKESKKONDKvaliteetse elukeskkonna keskmes on eelkõige elanikele suunatud avalikud teenused, mis toetavad tervena elamist ja õnnelikku elu. Kvaliteetne elukeskkond avalike teenuste kontekstis tähendab kombinatsiooni teenuse kättesaadavusest, teenuse kvaliteedist ja hinnast. |
| Ajakava | 01.07.2021-31.12.2022 |
| Tegevuse maksumus | 380 000 eurot |
| Võimalikud rahastusallikad | toetusmeetmed, Loksa linna eelarve, riigieelarve, |